LISA

Kasvusubstraatidele ja mullaparandusainetele ELi ökomärgise andmise kriteeriumid

RAAMISTIK

ELi ÖKOMÄRGISE KRITEERIUMID

Kasvusubstraatidele ja mullaparandusainetele ELi ökomärgise andmise kriteeriumid ja nende kohaldatavus igale kohaldamisalasse kuuluvale tooteliigile on järgmised.

Tabel 1

Konkreetsete toodete suhtes kohaldatavate kriteeriumide ülevaade

Kriteerium Kasvusubstraadid Mullaparandusained 1. Koostisained x x 1.1. Toote orgaanilised koostisained x x 2. Mineraalsed koostisained x x 2.1. Energiatarbimine ja CO2 heide mineraalse kasvusubstraadi tootmise ajal x 2.2. Mineraalsete toorainete kaevandamisala x x 2.3. Mineraalsete kasvusubstraatide kasutamine ja võimalused pärast kasutamist x 3. Orgaanilised koostisained ja ringlusse võetud / taaskasutatud materjalid kasvusubstraatides x 4. Piiratud kasutusega ained x x 4.1. Raskmetallide piirnormid x x 4.2. Polütsükliliste aromaatsete süsivesinike (PAH) piirnormid x x 4.3. Piirangud Euroopa Parlamendi ja nõukogu määruse (EÜ) nr 1272/2008 (1) kohaselt ohtlikeks klassifitseeritud ainetele ja segudele x x 4.4. Piirangud Euroopa Parlamendi ja nõukogu määruses (EÜ) nr 1907/2006 määratletud väga ohtlikele ainetele (2) x x 4.5. Mikrobioloogilised kriteeriumid x x 5. Kasutuskõlblikkus x x 5.1. Püsivus x x 5.2. Makroskoopilised lisandid x x 5.3. Orgaaniline aine ja kuivaine mullaparandusainetes x 5.4. Elujõulised umbrohuseemned ja taimelevised x x 5.5. Taime reaktsioon x x 6. Kasvusubstraatide omadused x 6.1. Elektrijuhtivus x 6.2. Naatriumisisaldus x 6.3. Kloriidisisaldus x 7. Teabe esitamine x x 7.1. Mullaparandusained x 7.2. Kasvusubstraadid x 8. ELi ökomärgisel esitatav teave x x

Hindamis- ja kontrollinõuded

Selleks, et konkreetsele tootele antaks ELi ökomärgis, peavad taotlejad täitma kõik nõuded.

Iga kriteeriumi puhul on esitatud konkreetsed hindamis- ja kontrollinõuded.

Kui taotlejalt nõutakse kõnealustele kriteeriumidele vastavuse tõendamiseks kinnituste, dokumentide, analüüsitulemuste, katsearuannete või muude tõendite esitamist, võivad need vajaduse korral pärineda taotlejalt ja/või tema tarnija(te)lt.

Pädevad asutused aktsepteerivad eelistatavalt kinnitusi, mille on välja andnud asjakohase ühtlustatud standardi kohaselt akrediteeritud katse- ja kalibreerimislaborid, ning kontrollimist, mille on teinud asjakohase ühtlustatud standardi kohaselt akrediteeritud asutused, kes kontrollivad tooteid, protsesse ja teenuseid.

Vajaduse korral võib kasutada ka kriteeriumides esitamata kontrolli- ja proovivõtumeetodeid, kui taotlust hindav pädev asutus aktsepteerib nende samaväärsust.

Vajaduse korral võivad pädevad asutused nõuda tõendavaid dokumente ja teha sõltumatuid kontrolle.

ELi ökomärgise saanud toodetega seotud tarnijate ja tootmiskohtade muutumisest tuleb teavitada pädevaid asutusi ning seejuures tuleb lisada teave, mis võimaldab kontrollida jätkuvat kriteeriumidele vastavust.

Eeltingimusena peab toode vastama määruse (EL) 2019/1009 asjakohastele nõuetele või selle liikmesriigi õigusnõuetele, kus toode kavatsetakse turule lasta. Viimasel juhul kinnitab taotleja, et toode vastab kõnealusele nõudele.

Proove võetakse vastavalt standardile EN 12579 (Mullaparandajad ja kasvukeskkond. Proovivõtt). Proovid valmistatakse ette vastavalt standardile EN 13040 (Mullaparandajad ja kasvukeskkond. Proovi ettevalmistamine keemilisteks ja füüsikalisteks katseteks, kuivainesisalduse, niiskuse ja laboratoorselt tihendatud proovi mahukaalu määramine).

Kui katse- ja proovivõtumeetodid on kättesaadavad, viiakse need läbi kooskõlas vastavate harmoneeritud standarditega, mille viited on avaldatud Euroopa Liidu Teatajas vastavalt määruse (EL) 2019/1009 artiklile 13.

Proovide võtmise ja katsete tegemise sagedus taotlusaastal peab vastama 1. liites esitatud nõuetele. Tooteproovide võtmise ja katsete tegemise sagedus järgmistel aastatel peab vastama 2. liites esitatud nõuetele. Proovide võtmise ja katsete tegemise eri sagedused on määratud kindlaks järgmistele käitisetüüpidele:

— 1. tüüp: jäätmete või loomsete kõrvalsaaduste käitluskohad;

— 2. tüüp: toote valmistamise käitised, milles kasutatakse 1. tüüpi käitisest pärit materjale, ning

— 3. tüüp: toote valmistamise käitised, milles ei kasutata 1. tüüpi käitisest pärit materjale.

Kui jäätmetest või loomsetest kõrvalsaadustest pärit tarnitavad materjalid vastavad kasvusubstraatide ja mullaparandusainete ELi ökomärgise kriteeriumidele, siis on 2. tüüpi käitise jaoks määratud proovide võtmise ja katsete tegemise sagedused taotlusaastal ja sellele järgnevatel aastatel samad nagu 3. tüüpi käitise jaoks määratud sagedused. Taotleja esitab pädevale asutusele tarnijatelt saadud katsearuande ning dokumendid, millega tagatakse, et tarnitud materjal vastavad ELi ökomärgise kriteeriumidele. Pädev asutus võib tunnustada riiklikes õigusaktides ja kehtivates standardites ettenähtud proovide võtmise ja katsete tegemise sagedust, millega tagatakse, et jäätmetest või loomsetest kõrvalsaadustest saadud tarnitavad materjalid vastavad ELi ökomärgise kriteeriumidele.

Hindamise jaoks on nõutav ka taotleja kirjalik kinnitus selle kohta, et kõik kriteeriumid on täidetud.

„ELi väetisetoode“ on väetisetoode, millel on turul kättesaadavaks tegemise ajal CE-märgis. Kui toode on ELi väetisetoode, esitatakse pädevale asutusele järgmised dokumendid: ELi vastavusdeklaratsioon, tehniline dokumentatsioon ja vajaduse korral dokumendid, mille on välja andnud toote vastavushindamise menetlusse kaasatud teavitatud asutus.

Käesolevas lisas kasutatakse järgmisi mõisteid:

(1) „aastane sisend“ – jäätmete või loomsete kõrvalsaaduste käitluskohas töödeldud materjalide aastane kogus;

(2) „aastatoodang“ – samadest koostisainetest koosnevate toodete aastane kogus;

(3) „partii“ – kogus kaupu, mis on valmistatud sama protsessi abil samadel tingimustel ja samal viisil märgistatud, ning eeldatakse, et neil on samad omadused;

(4) „biojäätmed“ – biolagunevad aia- ja haljastusjäätmed, kodumajapidamistest, büroodest, restoranidest, hulgimüügiettevõtetest, sööklatest, toitlustusettevõtetest ja jaemüügiettevõtetest pärit toidu- ja köögijäätmed ning samalaadsed toidutöötlemisettevõtete jäätmed, sealhulgas samalaadsed kodumajapidamiste jäätmed, mis on kogutud koos biojäätmetega;

(5) „koostisaine“ – materjal, mida kasutatakse toote koostisosana;

(6) „mineraalne kasvusubstraat“ – kasvusubstraat, mis koosneb täielikult mineraalsetest koostisainetest ja mida pakutakse üksnes kutsealaseks kasutamiseks aianduses haljasseinte ja/või -katuste jaoks;

(7) „orgaaniline koostisaine“ – koostisaine, mis koosneb peamiselt süsinikust ja elusorganismidest saadud molekulidest, välja arvatud fossiilkütused ja fossiilkütustest saadud materjalid;

(8) „taaskasutatud materjal“ – materjal, millega on tehtud taaskasutamistoiming, sealhulgas ettevalmistamine korduskasutamiseks, ringlussevõtuks ja kaeveõõnte täitmiseks, kuid välja arvatud energia taaskasutamine ja ümbertöötamine materjalideks, mida kasutatakse kütusena või muul viisil energia tootmiseks;

(9) „taaskasutamine“ – mis tahes toiming, mille peamiseks tulemuseks on jäätmete kasutamine kasulikul otstarbel selliselt, et nad asendavad teisi materjale, mida muidu oleks kasutatud teatava funktsiooni täitmiseks, või jäätmete ettevalmistamine selle funktsiooni täitmiseks kas käitises või majanduses laiemalt;

(10) „ringlussevõtt“ – mis tahes taaskasutustoiming, mille käigus jäätmematerjalid töödeldakse uuesti toodeteks, materjalideks või aineteks, et neid kasutada nende esialgsel või mõnel muul otstarbel; see hõlmab orgaaniliste materjalide ümbertöötamist, kuid ei hõlma jäätmete energiakasutust ega ümbertöötamist materjalideks, mida kasutatakse kütustena või kaeveõõnte täitmiseks;

(11) „orgaanilise süsiniku üldsisaldus“ – süsinikukogus, mis muundub põletamisel süsinikdioksiidiks ja mis happega töötlemisel süsinikdioksiidina ei vabane.

Kriteerium 1. Koostisained

Seda kriteeriumit kohaldatakse kasvusubstraatide ja mullaparandusainete suhtes.

Kõnealused koostisained peavad olema orgaanilised ja/või mineraalsed koostisained.

Toode ei tohi sisaldada tahtlikult lisatud turvast.

Kriteerium 1.1. Toote orgaanilised koostisained

Toode võib sisaldada üht või mitut järgmistest orgaanilistest koostisainetest:

a) taimed, taimeosad või taimeekstraktid, mis on saadud põllumajandusest või metsandusest ja mida ei ole töödeldud muul viisil kui lõikamine, peenestamine, jahvatamine, sõelumine, tuulamine, tsentrifuugimine, pressimine, kuivatamine, külmtöötlemine, külmkuivatamine, veega ekstraheerimine, ülekriitilise CO2-ga ekstraheerimine või kiustamine temperatuuril mitte üle 100 °C ja ilma lisanditeta, v.a vesi. Käesoleva punkti kohaldamisel loetakse taimede hulka seened ja vetikad, kuid mitte sinivetikad (tsüanobakterid);

b) toiduainetööstuse lubi, st toiduainetööstusest pärit aine, mis on saadud orgaanilise aine karboniseerimisel, kasutades üksnes loodusest pärit põletatud lupja;

c) melass, st suhkru tootmisel suhkruroo või suhkrupeedi rafineerimise viskoosne kõrvalsaadus;

d) raba, st melassi etanooliks, askorbiinhappeks või muudeks saadusteks fermenteerimise protsessi kõrvalsaadus;

e) piiritusetehaste jääkproduktid, st alkohoolsete jookide tootmise kõrvalsaadused;

f) joogivee tootmisel tekkiv lubi, st põhjaveest või pinnaveest joogivee tootmisel tekkiv jääk, mis sisaldab peamiselt kaltsiumkarbonaati;

g) kääritussaadus, mis on saadud anaeroobsel kääritamisel, või kompost, mis on saadud ühe või mitme allpool punktides 1–5 loetletud materjali aeroobsel kompostimisel.

Punktis g nimetatud orgaanilisi koostisaineid võib saada ühe või mitme järgmise sisendmaterjali töötlemisel:

1) tekkekohas eraldi kogutud biojäätmed, nagu on määratletud Euroopa Parlamendi ja nõukogu direktiivis 2008/98/EÜ (3);

2) elus- või surnud organismid või nende osad, mis on töötlemata või mida on töödeldud käsitsi, mehaaniliselt või gravitatsiooniliste meetoditega, vees lahustamise, flotatsiooni, veega ekstraheerimise või aurdestillatsiooni teel või kuumutamisega ainult vee eraldamiseks, või mida saadakse õhust eraldamise teel mis tahes vahenditega, välja arvatud järgmised materjalid: a. segaolmejäätmetest pärit materjalid; b. reoveesete, tööstussete või süvendustööde muda; c. Euroopa Parlamendi ja nõukogu määruse (EÜ) nr 1069/2009 (4) kohaldamisalasse jäävad loomsed kõrvalsaadused või nendest saadud tooted, mille tootmisahela lõpp-punkti ei ole kooskõlas kõnealuse määruse artikli 5 lõike 2 kolmanda lõiguga kindlaks määratud;

3) 2. või 3. kategooria materjal või sellest saadud tooted vastavalt määruse (EÜ) nr 1069/2009 artikli 32 lõigetes 1 ja 2 sätestatud tingimustele ning artikli 32 lõikes 3 osutatud meetmetele, tingimusel et tootmisahela lõpp-punkt on kindlaks määratud kooskõlas kõnealuse määruse artikli 5 lõike 2 kolmanda lõiguga ja saavutatud enne toote turule laskmist;

4) setted, mis vastavad mõlemale järgmisele tingimusele: I. need on määratletud ühena järgmistest jäätmeliikidest: (5) 0203 05 puu-, köögi- ja teravilja, toiduõli, kakao, kohvi, tee ja tubaka töötlemisel ning valmistamisel, konservitootmisel, pärmi ja pärmikontsentraadi tootmisel ning melassi valmistamisel ja kääritamisel tekkinud reovee kohtpuhastussetted; 0204 03 suhkrutootmisel tekkinud reovee kohtpuhastussetted; 0205 02 piimatööstuses tekkinud reovee kohtpuhastussetted; 0206 03 pagari- ja kondiitritööstuses tekkinud reovee kohtpuhastussetted; 0207 05 alkohoolsete ja alkoholivabade jookide (v.a kohv, tee ja kakao) tootmisel tekkinud reovee kohtpuhastussetted; II. need on tekkeallika järgi eraldatavad, see tähendab, et need ei ole segatud reovete või setetega, mis ei kuulu konkreetse tootmisprotsessi juurde;

5) kääritussaadus, mis on saadud anaeroobsel kääritamisel, või kompost, mis on saadud käesoleva loetelu punktides 1, 2, 3 ja 4 nimetatud materjalide aeroobsel kompostimisel.

Hindamine ja kontroll

Taotleja esitab pädevale asutusele toote kõigi koostisainete loetelu.

Taotleja esitab pädevale asutusele teabe toote kõikide orgaaniliste koostisainete päritolu kohta ning kinnituse käesoleva lisa kriteeriumis 1 nimetatud nõuetele vastavuse kohta.

Kriteerium 2. Mineraalsed koostisained

Kriteerium 2.1. Energiatarbimine ja CO2 heide mineraalse kasvusubstraadi tootmise ajal

See kriteerium kehtib üksnes mineraalsete kasvusubstraatide puhul.

Paisutatud mineraalmaterjalide ja mineraalvilla tootmine peab vastama järgmistele energiatarbimise ja CO2 heite piirnormidele:

— energiatarbimine/toodang ≤ 11 GJ primaarenergiat toote tonni kohta ning

— CO2 heide/toodang ≤ 0,7 t CO2 toote tonni kohta.

„Toode“ viitab mineraalvillale igasugusel turule lastud kujul (nt tahvlid, kuubikud, silindrid).

Energiatarbimise ja toodangu suhe arvutatakse aasta keskmisena järgmiselt:

kus

— n on keskmise arvutamiseks kasutatavasse ajavahemikku jäävate aastate arv;

— i on keskmise arvutamiseks kasutatava ajavahemiku iga aasta;

— toodang on mineraalvilla või paisutatud mineraalmaterjalide toodang tonnides aastal i;

— K on kütuste aastane tarbimine tootmisprotsessis aastal i;

— El võrk on võrgust tarbitud elektrienergia aastal i;

— S koostoot on koostootmisest saadud kasuliku soojusenergia aastane tarbimine aastal i;

— El koostoot on koostootmisest saadud elektrienergia aastane tarbimine aastal i;

— Kv Sη ja Kv Εη on soojus- ja elektrienergia eraldi tootmise tõhususe kontrollväärtused, mis on määratletud Euroopa Parlamendi ja nõukogu direktiivis 2012/27/EL (6) ja arvutatud vastavalt komisjoni delegeeritud määrusele (EL) 2015/2402, (7) ning

— PES koostoot on koostootmisjaama primaarenergia sääst (nagu on määratletud direktiivis 2012/27/EL) aastal i.

CO2 heite ja toodangu suhe arvutatakse aasta keskmisena järgmiselt:

kus

— n on keskmise arvutamiseks kasutatavasse ajavahemikku jäävate aastate arv;

— i on keskmise arvutamiseks kasutatava ajavahemiku iga aasta;

— toodang on mineraalvilla toodang tonnides aastal i;

— CO2 otse (CO2 otseheide) on CO2 heide, nagu see on määratletud komisjoni määrusega (EL) 2018/2066, (8) aastal i ja

— CO2 kaudne (kaudne CO2 heide) on energia lõpptarbimisest põhjustatud kaudne CO2 heide aastal i; see arvutatakse vastavalt komisjoni delegeeritud määrusele (EL) 2019/331 (9).

CO2 otseheite seire toimub vastavalt rakendusmäärusele (EL) 2018/2066.

Kaudse CO2 heite seire toimub vastavalt lubatud heitkoguse ühikute tasuta eraldamise eeskirju käsitleva delegeeritud määruse (EL) 2019/331 artiklile 6.

Energiatarbimise ja toodangu ning CO2 heite ja toodangu suhte arvutamiseks ettenähtud periood on viimased viis aastat enne taotluse esitamist. Kui käitise käitamisperiood on taotluse esitamise kuupäevast alates lühem kui viis aastat, arvutatakse suhe vähemalt ühe aasta pikkuse käitamisperioodi aasta keskmisena.

Hindamine ja kontroll

Taotleja esitab pädevale asutusele deklaratsiooni, mis sisaldab järgmisi andmeid:

— energiatarbimise (GJ) ja toodangu (tonnides) suhe;

— CO2 heite (tonnides) ja toodangu (tonnides) suhe;

— CO2 otseheide (tonnides) keskmise arvutamiseks ettenähtud perioodi iga aasta kohta;

— kaudne CO2 heide (tonnides) keskmise arvutamiseks ettenähtud perioodi iga aasta kohta;

— tarbitud kütused, iga kütuse tarbimine (GJ), tootmisprotsessi alamprotsess(id), mille käigus tarbitakse kütuseid keskmise arvutamiseks ettenähtud perioodi iga aasta kohta;

— elektritarbimine võrgust (energia lõpptarbimine GJ) keskmise arvutamiseks ettenähtud perioodi iga aasta kohta;

— kasuliku soojusenergia tarbimine koostootmisjaamast (energia lõpptarbimine GJ) keskmise arvutamiseks ettenähtud perioodi iga aasta kohta;

— elektritarbimine koostootmisjaamast (energia lõpptarbimine GJ) keskmise arvutamiseks ettenähtud perioodi iga aasta kohta;

— eraldi toodetud soojus- ja elektrienergia tõhususe kontrollväärtused;

— koostootmise primaarenergia sääst (PES) (%) keskmise arvutamiseks ettenähtud perioodi iga aasta kohta ning

— koostootmises kasutatavate kütuste tuvastamine ja nende kütuste osa kütusekasutuse struktuuris keskmise arvutamiseks ettenähtud perioodi iga aasta kohta.

Koos deklaratsiooniga tuleb esitada järgmised dokumendid:

— aastaheite aruanne vastavalt rakendusmäärusele (EL) 2018/2066 keskmise arvutamiseks ettenähtud perioodi iga aasta kohta;

— aastaheite aruannet rahuldavaks tunnistav tõendamisaruanne vastavalt komisjoni rakendusmäärusele (EL) 2018/2067 (10) keskmise arvutamiseks ettenähtud perioodi iga aasta kohta;

— tarnija esitatud dokumendid, mis käsitlevad võrgust elektritarbimist keskmise arvutamiseks ettenähtud perioodi iga aasta kohta, ning

— koostootmisjaamast kasuliku kohapeal toodetud ja ostetud soojus- ja elektrienergia tarbimist käsitlevad dokumendid keskmise arvutamiseks ettenähtud perioodi iga aasta kohta.

Kriteerium 2.2. Mineraalsete toorainete kaevandamisalad

Seda kriteeriumit kohaldatakse kasvusubstraatide ja mullaparandusainete suhtes.

Mineraale, mida kasutatakse ELi ökomärgisega kasvusubstraadi või mullaparandusaine koostisainena, kaevandatakse ainult kohtades, mis on hõlmatud järgmiste dokumentidega:

— keskkonnamõju hinnang ja vajaduse korral aruanne kooskõlas Euroopa Parlamendi ja nõukogu direktiiviga 2014/52/EL; (11)

— kehtiv kaevandamisluba asjaomaselt piirkondlikult või riiklikult asutuselt;

— kaevandatud ala hilisema korrastamise kava, mis on seotud kaevandamisloaga;

— karjääri asukohta näitav kaart;

— Euroopa Parlamendi ja nõukogu määrusele (EL) nr 1143/2014 (12) vastavuse deklaratsioon;

— nõukogu direktiivile 92/43/EMÜ (13) (elupaigad) ja Euroopa Parlamendi ja nõukogu direktiivile 2009/147/EÜ (14) (linnud) vastavuse kinnitus.

Mis puudutab viimast ülaltoodud punkti, siis juhul, kui kaevandamisalad asuvad Natura 2000 võrgustiku aladel, mis koosnevad direktiivi 92/43/EMÜ artiklis 3 osutatud erikaitsealadest ja direktiivi 2009/147/EÜ artiklis 4 määratletud erikaitsealadest, peab kaevandamistegevus olema hinnatud ja selle jaoks peab olema antud luba vastavalt direktiivi 92/43/EMÜ artikli 6 sätetele ning arvesse võttes Euroopa Komisjoni asjaomast juhenddokumenti (15).

Samuti, mis puudutab viimast ülaltoodud punkti, siis juhul, kui kaevandamisala asub väljaspool ELi, kui materjale kaevandatakse aladelt, mis on ametlikult nimetatud erikaitseala kandidaadiks või erikaitsealaks, Euroopa looduslike liikide ja looduslike elupaikade kaitse konventsiooni (16) soovituse nr 16 (1989) ja resolutsiooni nr 3 (1996) kohaselt Emerald-võrgustikku kuuluvaks alaks või selle kandidaadiks või asuvad päritoluriigi/eksportiva riigi õiguse kohastel kaitsealadel, tuleb kaevandamistegevust hinnata ja selleks saada luba kooskõlas sätetega, millega on ette nähtud samaväärsed tagatised kui direktiividega 92/43/EMÜ ja 2009/147/EÜ.

Hindamine ja kontroll

Taotleja esitab kõnealuse nõude täitmise kohta pädeva asutuse välja antud kinnituse või pädevate asutuste antud lubade koopia ning muud nõutud kinnitused ja dokumendid.

Kaevandatud ala korrastamise kava peab sisaldama karjääri kordategemise eesmärke, lõpliku maastiku kontseptuaalset projekti (sh korda tehtud karjääri hilisem kavandatav kasutusotstarve), tulemusliku taastaimestamise programmi rakendamise üksikasju ja korrastatud alade toimivuse hindamiseks kasutatava tulemusliku seireprogrammi üksikasju.

Kui tööstusliku või ehitusmaavara kaevandamine on toimunud Natura 2000 võrgustikku kuuluvatel aladel (ELis), Emerald-võrgustikku kuuluvatel aladel või päritoluriigi/eksportiva riigi õiguse kohastel kaitsealadel (väljaspool ELi), siis esitab taotleja kõnealuse nõude täitmise kohta pädevate asutuste väljastatud kinnituse või pädevate asutuste antud loa koopia.

Kriteerium 2.3. Mineraalsete kasvusubstraatide kasutamine ja võimalused pärast kasutamist

Seda kriteeriumit kohaldatakse üksnes mineraalsete kasvusubstraatide suhtes.

Taotleja osutab klientidele struktureeritud kogumise ja ringlussevõtu teenust, millega võivad tegeleda kolmandast isikust teenusepakkujad. Kogumise ja ringlussevõtu teenus peab katma vähemalt 70 protsenti taotleja müügimahust kogu liidus.

Hindamine ja kontroll

Taotleja esitab pädevale asutusele deklaratsiooni selle kohta, et mineraalseid kasvusubstraate pakutakse ainult kutsealaseks kasutuseks aianduses. Lõpptarbijale antavale teabele tuleb lisada märge, et toode on ettenähtud kutsealaseks kasutuseks aianduses.

Taotleja teavitab pädevat asutust struktureeritud kogumise ja ringlussevõtu teenuste pakutava(te)st võimalus(t)est ja nende võimaluste rakendamise tulemustest. Taotleja esitab järgmised dokumendid ja andmed:

— tootja ja teenusepakkujate vahel sõlmitud lepingu dokumendid;

— kogumise, töötlemise ja otstarbe kirjeldus;

— aastane ülevaade kasvusubstraatide müügi kogumahust Euroopa Liidu liikmesriikides ja aastane ülevaade müügimahust nendes liikmesriikide piirkondades, kus pakutakse kogumise ja töötlemise teenust.

Uutel osalejatel tuleb esitada prognoositud aastane ülevaade kasvusubstraatide müügi kogumahust ELi liikmesriikides ja prognoositud aastane ülevaade müügimahust nendes liikmesriikide piirkondades, kus pakutakse kogumise ja töötlemise teenust. Tegelikud andmed esitatakse ühe aasta jooksul pärast ELi ökomärgise loa saamist.

Kriteerium 3. Orgaanilised koostisained ja ringlusse võetud / taaskasutatud materjalid kasvusubstraatides

Seda kriteeriumit kohaldatakse üksnes kasvusubstraadi suhtes.

Kasvusubstraat koosneb orgaanilisest või ringlusse võetud / taaskasutatud ainest, mis vastab ühele järgmistest tingimustest:

a) kasvusubstraat sisaldab vähemalt 30 % orgaanilisi koostisaineid (väljendatuna orgaanilise koostisaine mahuna toote kogumahu kohta) või

b) kasvusubstraat sisaldab mineraalseid koostisaineid, mis on valmistatud vähemalt 30 % ulatuses ringlusse võetud / taaskasutatud materjalidest (väljendatuna ringlusse võetud / taaskasutatud materjalide kuivmassina sisendmaterjalide kogu kuivmassi kohta).

Hindamine ja kontroll

Taotleja esitab järgmise teabe:

— juhtumi a korral: kriteeriumis 1 deklareeritud orgaaniliste koostisainete maht toote kogumahust või

— juhtumi b korral: ringlusse võetud / taaskasutatud materjalide kuivmass sisendmaterjalide kogu kuivmassi kohta.

Juhtumi b korral peab taotleja mineraalsete koostisainete kohta esitama ka järgmise teabe:

— iseloomustavad andmed tooraine sisendite kohta, esitatakse nende kuivmassi kogused ja päritolu;

— iseloomustavad andmed ringlusse võetud / taaskasutatud materjali sisendite kohta, esitatakse nende kogus ja päritolu, mida tõendatakse materjali tarnija väljastatud arvega või tõendusdokumentidega.

Kriteerium 4. Piiratud kasutusega ained

Kriteerium 4.1. Raskmetallide piirnormid

Seda kriteeriumit kohaldatakse kasvusubstraatide ja mullaparandusainete suhtes.

Kriteerium 4.1a. Mullaparandusainetes sisalduvate raskmetallide piirnormid

Järgmiste elementide sisaldus toote kuivaines peab olema väiksem kui tabelis 2 esitatud väärtus.

Tabel 2

Raskmetallide piirnormid mullaparandusainete puhul

Raskmetall Maksimaalne sisaldus tootes (mg/kg kuivaine kohta) Kaadmium (Cd) 1 Kroomi üldsisaldus (Cr üldsisaldus) 100 Vask (Cu) 200 Elavhõbe (Hg) 0,45 Nikkel (Ni) 40 Plii (Pb) 100 Tsink (Zn) 300 Anorgaaniline arseen (As) 10

Kriteerium 4.1b. Kasvusubstraatides sisalduvate raskmetallide piirnormid

Järgmiste elementide sisaldus toote kuivaines peab olema väiksem kui tabelis 3 esitatud väärtus.

Tabel 3

Raskmetallide piirnormid kasvusubstraatide puhul

Raskmetall Maksimaalne sisaldus tootes (mg/kg kuivaine kohta) Mineraalsed kasvusubstraadid Muud kui mineraalsed kasvusubstraadid Kaadmium (Cd) 1,3 1,3 Kroomi üldsisaldus (Cr üldsisaldus) 310 100 Kroom(VI) (Cr(VI)) 2 Ei kohaldata Vask (Cu) 200 200 Elavhõbe (Hg) 0,45 0,45 Nikkel (Ni) 40 40 Plii (Pb) 100 100 Tsink (Zn) 300 300 Anorgaaniline arseen (As) 10 10

Hindamine ja kontroll

Taotleja esitab pädevale asutusele aruanded katsetest, mis on tehtud usaldusväärsel ja korrataval viisil olemasolevate EN standardite või katsemenetluste kohaselt.

Kroomi üldsisalduse kohta esitab taotleja pädevale asutusele aruanded katsetest, mis on tehtud standardis EN 13650 osutatud katsemenetluse kohaselt.

Üksnes mineraalsetest koostisainetest kasvusubstraatide puhul osutab nikli piirnorm selle biosaadavale sisaldusele.

Kriteerium 4.2. Polütsükliliste aromaatsete süsivesinike (PAH) piirnormid

Seda kriteeriumit kohaldatakse kasvusubstraatide ja mullaparandusainete suhtes.

Polütsükliliste aromaatsete süsivesinike sisaldus toote kuivaines peab olema väiksem kui tabelis 4 esitatud väärtus.

Tabel 4

Polütsükliliste aromaatsete süsivesinike piirnorm

Saasteaine Maksimaalne sisaldus tootes (mg/kg kuivaine kohta) PAH16 6 PAH16 = naftaleeni, atsenaftüleeni, atsenafteeni, fluoreeni, fenantreeni, antratseeni, fluoranteeni, püreeni, benso[a]antratseeni, krüseeni, benso[b]fluoranteeni, benso[k]fluoranteeni, benso[a]püreeni, indeno[1,2,3-cd]püreeni, dibenso[a,h]antratseeni ja benso[ghi]perüleeni summaarne sisaldus.

Hindamine ja kontroll

Taotleja esitab pädevale asutusele aruanded katsetest, mis on tehtud vastavalt standardis EN 16181 esitatud katsemenetlusele.

Kriteerium 4.3. Määruse (EÜ) nr 1272/2008 kohaselt ohtlikuks klassifitseeritud ainete ja segude piirangud

Seda kriteeriumit kohaldatakse mullaparandusainete ja kasvusubstraatide suhtes.

Toodet ei tohi klassifitseerida ühegi järgmises lõigus loetletud ohuklassi, -kategooria ega seotud ohulausekoodi järgi vastavalt määrusele (EÜ) nr 1272/2008.

Toode ei tohi sisaldada märgkaalu järgi üle 0,010 massiprotsendi tahtlikult lisatud aineid ega segusid, millele on määruse (EÜ) nr 1272/2008 kohaselt omistatud mõni järgmine ohuklass, kategooria või ohulausekood:

— 1. ohurühm: 1A või 1B kategooria kantserogeensed, mutageensed ja/või reproduktiivtoksilised ained: H340, H350, H350i, H360, H360F, H360D, H360FD, H360Fd, H360Df;

— 2. ohurühm: 2. kategooria kantserogeensed, mutageensed ja/või reproduktiivtoksilised ained: H341, H351, H361, H361f, H361d, H361fd, H362; 1. kategooria mürgisus vesikeskkonnale: H400, H410; 1. ja 2. kategooria äge mürgisus: H300, H310, H330; 1. kategooria mürgisus sissehingamisel: H304; 1. kategooria mürgisus sihtelundi suhtes: H370, H372; ning

— 3. ohurühma: 2., 3. ja 4. kategooria mürgisus veekeskkonnale: H411, H412, H413; 3. kategooria äge mürgisus: H301, H311, H331; 2. kategooria mürgisus sihtelundi suhtes: H371, H373.

Ohulaused viitavad üldjuhul ainetele. Kui ainete kohta ei ole võimalik teavet saada, kohaldatakse segude klassifitseerimise eeskirju.

Eespool kirjeldatud nõuet ei ole vaja täita selliste määruse (EÜ) nr 1272/2008 kohaselt ohtlikuks liigitatud ainete või segude kasutamisel, mida tootmise käigus keemiliselt modifitseeritakse nii, et oht kaob.

Seda kriteeriumit ei kohaldata selliste koostisainete suhtes, mis koosnevad:

— ainetest, mis ei kuulu määruse (EÜ) nr 1907/2006 kohaldamisalasse, nagu on määratletud kõnealuse määruse artikli 2 lõikes 2;

— ainetest, mida on käsitletud määruse (EÜ) nr 1907/2006 artikli 2 lõike 7 punktis b, milles on sätestatud kriteeriumid kõnealuse määruse V lisaga hõlmatud ainete väljaarvamiseks registreerimise, allkasutajate ja hindamise suhtes kohaldatavatest nõuetest.

Selleks et teha kindlaks, kas selline väljaarvamine kehtib, peab taotleja tegema kindlaks kõik tahtlikult lisatud ained ja segud, mille kontsentratsioon tootes ületab 0,010 % massiprotsenti (märgkaalu järgi).

Hindamine ja kontroll

Taotleja esitab loetelu kõigist tootmisprotsessis tahtlikult lisatud asjakohastest koostisainetest ja kemikaalidest ning asjakohased ohutuskaardid või kemikaalide tarnija kinnitused, mis tõendavad nõuetele vastavust.

Ära märgitakse kõik koostisained või kemikaalid, mis sisaldavad määruse (EÜ) nr 1272/2008 alusel klassifitseeritud aineid või segusid.

Tootesse jäänud kasutuspiiranguga aine või segu koguse hindamisel võetakse aluseks koostisaine või kemikaali ligikaudne doseerimise määr, kasutuspiiranguga aine või segu kontsentratsioon selles koostisaines või kemikaalis (ohutuskaardi või tarnija kinnituse põhjal) ning eeldatav sissejäävustegur 100 %.

100 % sissejäävusteguri eiramist või kasutuspiiranguga ohtliku aine või segu keemilist modifitseerimist tuleb kirjalikult põhjendada.

Koostisainete või ainete puhul, mille suhtes erandina ei kohaldata kriteeriumi 4.3 kohast nõuet (vt määruse (EÜ) nr 1907/2006 IV ja V lisa), piisab vastavuseks taotleja sellekohasest kinnitusest.

Mineraalvilla puhul esitab taotleja lisaks veel:

a) koopia sertifikaadist, millega on antud õigus kasutada Euroopa sertifitseerimiskomitee mineraalvillatoodete kaubamärki, et tõendada vastavust määruse (EÜ) nr 1272/2008 VI lisa märkusele Q;

b) standardi ISO 14184-1 (Tekstiilid. Formaldehüüdi määramine. Osa 1: Vaba ja hüdrolüüsitud formaldehüüd) kohaselt tehtud katse aruande koopia.

Eespool nimetatud tõendid võib taotleja tarneahela mis tahes tarnija esitada ka otse pädevatele asutustele.

Kriteerium 4.4. Määruses (EÜ) nr 1907/2006 määratletud väga ohtlike ainete piirangud

Seda kriteeriumit kohaldatakse mullaparandusainete ja kasvusubstraatide suhtes.

Toode ei tohi sisaldada tahtlikult lisatud aineid, mis vastavad määruse (EÜ) nr 1907/2006 artiklis 57 osutatud kriteeriumidele, on kindlaks määratud kõnealuse määruse artiklis 59 kirjeldatud korras ja kantud autoriseerimisele kuuluvate väga ohtlike ainete kandidaatainete loetellu.

Hindamine ja kontroll

Taotleja esitab deklaratsiooni selle kohta, et ta ei ole tootmisprotsessi käigus tahtlikult lisanud väga ohtlikke aineid. Taotleja deklaratsioonile lisatakse deklaratsioonid ja ohutuskaardid kõigi tarnitud kemikaalide ja materjalide kohta, mida kasutati ELi ökomärgisega toote (toodete) tootmiseks, et kinnitada, et tarnitud kemikaalidele või materjalidele ei ole tahtlikult lisatud väga ohtlikke aineid.

Kriteerium 4.5. Mikrobioloogilised kriteeriumid

Seda kriteeriumit kohaldatakse kasvusubstraatide ja mullaparandusainete, välja arvatud mineraalsete kasvusubstraatide suhtes.

Põhiliste patogeenide sisaldus tootes ei tohi ületada tabelis 5 esitatud piirnorme.

Tabel 5

Patogeenide jaoks kavandatud piirnorm

Analüüsitavad mikroorganismid Proovivõtukavad Piirnorm n c m M Salmonella spp. 5 0 0 25 g-s või 25 ml-s ei leidu Escherichia coli või Enterococcaceae 5 5 0 1 000 CFUd 1 g või 1 ml kohta CFU = kolooniaid moodustav ühik

Kus

— n on analüüsitavate proovide arv;

— c on proovide arv, milles bakterite arv (väljendatud CFUdes) jääb näitajate m ja M vahele;

— m on bakterite arvu (väljendatud CFUdes) läviväärtus, mida loetakse rahuldavaks, ning

— M on bakterite arvu (väljendatud CFUdes) ülempiir.

Hindamine ja kontroll

Taotleja esitab pädevale asutusele aruanded katsetest, mis on tehtud vastavalt tabelis 6 esitatud katsemenetlusele.

Tabel 6

Standardne katsemeetod konkreetsete patogeenide avastamiseks

Näitaja Katsemeetod E. coli CEN/TR 16193, ISO 16649-2 või EN ISO 9308-3 Salmonella spp. EN ISO 6579 või CEN/TR 15215 Enterococcacea EN 15788 või EN ISO 7899-1 või BEA meetod

Kriteerium 5. Kasutuskõlblikkus

Kriteerium 5.1. Püsivus

Seda kriteeriumit kohaldatakse kasvusubstraatide, ja mullaparandusainete, välja arvatud täielikult lignotselluloossetest koostisainetest koosneva multši ja mineraalsete kasvusubstraatide suhtes.

Muuks kui kutsealaseks kasutuseks ettenähtud mullaparandusainete ja igasuguseks kasutuseks ettenähtud kasvusubstraatide puhul peab olema täidetud üks tabelis 7 esitatud nõuetest.

Tabel 7

Muuks kui kutsealaseks kasutuseks ettenähtud mullaparandusainete ja igasuguseks kasutuseks ettenähtud kasvusubstraatide püsivusnõuded

Püsivusnäitaja Nõue Maksimaalne respiromeetriline indeks 15 mmol O2/kg orgaaniline aine/h Minimaalne Rottegrad, vajaduse korral IV (isekuumenemise katsel tõuseb temperatuur maksimaalselt 20 °C ümbritseva keskkonna temperatuurist kõrgemale)

Kutsealaseks kasutuseks ettenähtud mullaparandusainete puhul peab olema täidetud üks tabelis 8 esitatud nõuetest.

Tabel 8

Kutsealaseks kasutuseks ettenähtud mullaparandusainete püsivusnõuded

Püsivusnäitaja Nõue Maksimaalne respiromeetriline indeks 25 mmol O2/kg orgaaniline aine/h Minimaalne Rottegrad, vajaduse korral III (isekuumenemise katsel tõuseb temperatuur maksimaalselt 30 °C ümbritseva keskkonna temperatuurist kõrgemale)

Hindamine ja kontroll

Taotleja esitab pädevale asutusele aruanded katsetest, mis on tehtud vastavalt tabelis 9 esitatud katsemenetlusele.

Tabel 9

Standardne katsemeetod püsivusnäitajate määramiseks

Näitaja Katsemeetod Respiromeetriline indeks EN 16087-1 Rottegrad EN 16087-2

Kriteerium 5.2. Makroskoopilised lisandid

Seda kriteeriumit kohaldatakse kasvusubstraatide ja mullaparandusainete, välja arvatud mineraalsete kasvusubstraatide suhtes.

a) Suuremaid kui 2 mm makroskoopilisi lisandeid kuni 3 g kuivaine kg kohta igasuguse klaasi ja metalli puhul (kumbagi);

b) suuremaid kui 2 mm makroskoopilisi lisandeid kuni 2,5 g kuivaine kg kohta plasti puhul, ning

c) punktides a ja b osutatud makroskoopiliste lisandite sisaldus kokku ei ületa 5 g kuivaine kg kohta.

Hindamine ja kontroll

Taotleja esitab pädevale asutusele aruanded katsetest, mis on tehtud vastavalt katsemenetlusele, mis on esitatud tehnilises spetsifikatsioonis CEN/TS 16202, või vastavalt muule samaväärsele katsemenetlusele, mille pädev asutus on heaks kiitnud.

Kriteerium 5.3. Orgaaniline aine ja kuivaine mullaparandusainetes

Seda kriteeriumit kohaldatakse mullaparandusainete suhtes.

Toote orgaanilise aine sisaldus massikaona kuumutamisel ei tohi olla väiksem kui 15 massiprotsenti kuivmassist või 8,5 massiprotsenti orgaanilise süsiniku (Corg) sisaldusest.

Kuivainesisaldus lõpptootes peab olema vähemalt 25 % toorkaalust.

Hindamine ja kontroll

Taotleja esitab pädevale asutusele aruanded katsetest, mis on tehtud vastavalt tabelis 10 esitatud katsemenetlusele.

Kui vastavust hinnatakse orgaanilise aine põhjal, siis kasutatakse järgmist teisendustegurit: orgaaniline süsinik (Corg) = orgaaniline aine × 0,56.

Tabel 10

Standardsed katsemeetodid kuivaine sisalduse, orgaanilise aine sisalduse ja orgaanilise süsiniku üldsisalduse määramiseks

Näitaja Katsemeetod Kuivaine (% toorkaalust) EN 13040 Orgaaniline aine massikaona kuumutamisel (% kuivmassist) EN 13039 Orgaanilise süsiniku üldsisaldus (% kuivmassist) EN 15936

Kriteerium 5.4. Elujõulised umbrohuseemned ja taimelevised

Seda kriteeriumit kohaldatakse kasvusubstraatide ja mullaparandusainete, välja arvatud mineraalsete kasvusubstraatide suhtes.

Tootes ei tohi elujõuliste umbrohuseemnete ja taimeleviste sisaldus ületada kahte ühikut liitri kohta.

Hindamine ja kontroll

Taotleja esitab pädevale asutusele aruande katsest, mis on tehtud vastavalt katsemenetlusele, mis on esitatud tehnilises spetsifikatsioonis CEN/TS 16201, või muule samaväärsele katsemenetlusele, mille pädev asutus on heaks kiitnud.

Kriteerium 5.5. Taime reaktsioon

Seda kriteeriumit kohaldatakse kasvusubstraatide ja mullaparandusainete suhtes.

Tooted ei tohi takistada taimede tärkamist ja edasist kasvu.

Hindamine ja kontroll

Taotleja esitab pädevale asutusele aruande katsest, mis on tehtud vastavalt standardis EN 16086-1 esitatud katsemenetlusele.

Kriteerium 6. Kasvusubstraatide omadused

Seda kriteeriumit kohaldatakse ainult kasvusubstraatide suhtes.

Kriteerium 6.1. Elektrijuhtivus

Toote elektrijuhtivus on alla 100 mS/m.

Hindamine ja kontroll

Taotleja esitab pädevale asutusele aruande katsest, mis on tehtud vastavalt standardis EN 13038 esitatud katsemenetlusele.

Kriteerium 6.2. Naatriumisisaldus

Toote vesiekstrakti naatriumisisaldus ei tohi ületada 150 mg 1 l värske toote kohta.

Hindamine ja kontroll

Taotleja esitab pädevale asutusele aruanded katsest, mis on tehtud vastavalt standardis EN 13652 esitatud katsemenetlusele.

Kriteerium 6.3. Kloriidisisaldus

Toote vesiekstrakti kloriidisisaldus ei tohi ületada 500 mg 1 l värske toote kohta.

Hindamine ja kontroll

Taotleja esitab pädevale asutusele aruanded katsest, mis on tehtud vastavalt standardis EN 16195 esitatud katsemenetlusele.

Kriteerium 7. Teabe esitamine

Seda kriteeriumit kohaldatakse kasvusubstraatide ja mullaparandusainete suhtes.

Esitatakse vastavalt vajadusele kriteeriumi 7.1 või 7.2 all osutatud teave.

Tootega tuleb kas pakendil või kaasapandud dokumentides kaasa anda järgmine teave.

ELi väetisetoode, mis määruse (EL) 2019/1009 kohaselt kuulub toote toimekategooriasse 3A (orgaanilised mullaparandusained) või 4 (kasvusubstraadid), loetakse nõudele vastavaks.

Mineraalsete kasvusubstraatide puhul peab teave sisaldama märget, et toode on ette nähtud kutsealaseks kasutamiseks aianduses.

Kriteerium 7.1. Mullaparandusained

a) Toote turustamise eest vastutaja nimi ja aadress;

b) kirjeldus, millest selgub toote liik ja mis sisaldab sõna „MULLAPARANDUSAINE“;

c) partii number;

d) kogus (kaal või maht);

e) niiskusesisalduse vahemik või kuivainesisaldus massiprotsentides;

f) loetelu kõigist koostisainetest, mille sisaldus tootes on suurem kui 5 massi- või mahuprotsenti, kahanevas järjestuses kuivmassi järgi; kui koostisaine on aine või segu, identifitseeritakse see vastavalt määruse (EÜ) nr 1272/2008 artiklile 18;

g) soovitatavad ladustamistingimused ning soovitatav kasutamise tähtaeg;

h) asjakohane teave soovitatavate meetmete kohta inim-, looma- või taimetervisele, ohutusele või keskkonnale avalduvate riskide vähendamiseks;

i) otstarbekohase kasutamise juhend, sealhulgas kasutusmäärad, kasutamise aeg ja sagedus ning taimed või seened, millel kasutamiseks toode on ette nähtud;

j) pH;

k) elektrijuhtivus (mS/m), välja arvatud mineraalvilla puhul;

l) orgaanilise aine sisaldus või orgaanilise süsiniku (Corg) sisaldus massiprotsentides;

m) orgaanilise lämmastiku (Norg) miinimumkogus massiprotsentides, millele järgneb kasutatud orgaanilise aine päritolu kirjeldus;

n) orgaanilise süsiniku ja üldlämmastiku suhe (Corg/N). Deklareeritakse järgmiste toitainete sisaldus massiprotsentides, kui see ületab 0,5 massiprotsenti: lämmastik (N), fosforpentaoksiid (P2O5) ja kaaliumoksiid (K2O).

Kriteerium 7.2. Kasvusubstraadid

a) Toote turustamise eest vastutaja nimi ja aadress;

b) kirjeldus, millest selgub toote liik ja mis sisaldab sõna „KASVUSUBSTRAADID“;

c) partii number;

d) kogus: — mineraalvilla silindrite puhul esitatakse tükkide arv ning nende kaks mõõdet – läbimõõt ja kõrgus; — mineraalvilla muude vormide puhul esitatakse tükkide arv ning nende kolm mõõdet – pikkus, kõrgus ja laius; — muude eelvormitud kasvusubstraatide puhul esitatakse suurus vähemalt kahe mõõtmena; — muude kasvusubstraatide puhul esitatakse kogumaht; — muude kui eelvormitud kasvusubstraatide puhul üle 60 mm suurustest osakestest koosneva aine (kui seda esineb) maht;

e) niiskusesisalduse vahemik või kuivainesisaldus massiprotsentides;

f) loetelu kõigist koostisainetest, mille sisaldus tootes on suurem kui 5 massi- või mahuprotsenti, kahanevas järjestuses kuivmassi järgi; kui koostisaine on aine või segu, identifitseeritakse see vastavalt määruse (EÜ) nr 1272/2008 artiklile 18;

g) soovitatavad ladustamistingimused ning soovitatav kasutamise tähtaeg ja tootmise kuupäev;

h) asjakohane teave soovitatavate meetmete kohta inim-, looma- või taimetervisele, ohutusele või keskkonnale avalduvate riskide vähendamiseks;

i) otstarbekohase kasutamise juhend, sealhulgas kasutusmäärad, kasutamise aeg ja sagedus ning taimed või seened, millel kasutamiseks toode on ette nähtud;

j) pH;

k) elektrijuhtivus (mS/m), välja arvatud mineraalvilla puhul;

l) märge orgaanilise aine püsivuse kohta (püsiv või väga püsiv);

m) CaCl2/DTPA (kaltsiumkloriid/dietüleentriamiinpentaäädikhappe) lahusega ekstraheeritava (CAT-lahustuva) lämmastiku (N) sisaldus, kui see on üle 150 mg/l;

n) CaCl2/DTPA (kaltsiumkloriid/dietüleentriamiinpentaäädikhappe) lahusega ekstraheeritava (CAT-lahustuva) fosforpentaoksiidi (P2O5) sisaldus, kui see on üle 20 mg/l;

o) CaCl2/DTPA (kaltsiumkloriid/dietüleentriamiinpentaäädikhappe) lahusega ekstraheeritava (CAT-lahustuva) kaaliumoksiidi (K2O) sisaldus, kui see on üle 150 mg/l;

p) kroomi üldsisaldus (Cr üldsisaldus), arvutatuna kriteeriumi 4.1 punkti b kohaselt, kui see ületab 200 mg kg kuivaine kohta;

q) mineraalsete kasvusubstraatide puhul märge, et toode on ette nähtud kutsealaseks kasutamiseks aianduses.

Hindamine ja kontroll

Taotleja peab kinnitama toote vastavust sellele kriteeriumile ja esitama pädevale asutusele pakendil või kaasapandud teabelehtedel kirjas oleva kasutajateabe teksti.

Kriteerium 8. ELi ökomärgisel esitatav teave

Kui kasutatakse vabatahtlikku tekstiväljaga märgist, peab see sisaldama kolme järgmist märget:

— edendab materjalide ringlussevõttu;

— edendab säästvamalt valmistatud materjalide kasutamist, vähendades seega keskkonna kahjustamist.

Mullaparandusainete puhul peab täiendav teave sisaldama järgmist märget:

— aitab vähendada mulla ja vee reostust.

Taotleja järgib ELi ökomärgise logo nõuetekohase kasutamise juhiseid, mis on esitatud aadressil

https://ec.europa.eu/environment/ecolabel/

Hindamine ja kontroll

Taotleja esitab sellele kriteeriumile vastavuse kohta kinnituse ja suure eraldusteravusega pildi toote pakendist, millel on selgelt näha märgis, registreerimis-/loanumber ning (kui see on asjakohane) märgisega koos esitada lubatud laused.

(1) Euroopa Parlamendi ja nõukogu 16. detsembri 2008. aasta määrus (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).

(2) Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

(3) Euroopa Parlamendi ja nõukogu 19. novembri 2008. aasta direktiiv 2008/98/EÜ, mis käsitleb jäätmeid ja millega tunnistatakse kehtetuks teatud direktiivid (ELT L 312, 22.11.2008, lk 3).

(4) Euroopa Parlamendi ja nõukogu 21. oktoobri 2009. aasta määrus (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus) (ELT L 300, 14.11.2009, lk 1).

(5) Jäätmeliigid ja jäätmekoodid nimistus, mis on kindlaks määratud komisjoni 3. mai 2000. aasta otsuses 2000/532/EÜ, millega asendatakse otsus 94/3/EÜ (millega kehtestatakse jäätmeid käsitleva nõukogu direktiivi 75/442/EMÜ artikli 1 punkti a kohaselt jäätmete nimistu) ja nõukogu otsus 94/904/EÜ (millega kehtestatakse ohtlikke jäätmeid käsitleva nõukogu direktiivi 91/689/EMÜ artikli 1 lõike 4 kohaselt ohtlike jäätmete nimistu) (EÜT L 226, 6.9.2000, lk 3).

(6) Euroopa Parlamendi ja nõukogu 25. oktoobri 2012. aasta direktiiv 2012/27/EL, milles käsitletakse energiatõhusust, muudetakse direktiive 2009/125/EÜ ja 2010/30/EL ning tunnistatakse kehtetuks direktiivid 2004/8/EÜ ja 2006/32/EÜ (ELT L 315, 14.11.2012, lk 1).

(7) Komisjoni 12. oktoobri 2015. aasta delegeeritud määrus (EL) 2015/2402, millega vaadatakse läbi elektri- ja soojusenergia eraldi tootmise tõhususe ühtlustatud kontrollväärtused Euroopa Parlamendi ja nõukogu direktiivi 2012/27/EL kohaldamisel ja millega tunnistatakse kehtetuks komisjoni rakendusotsus 2011/877/EL (ELT L 333, 19.12.2015, lk 54).

(8) Komisjoni 19. detsembri 2018. aasta rakendusmäärus (EL) 2018/2066, mis käsitleb Euroopa Parlamendi ja nõukogu direktiivi 2003/87/EÜ kohast kasvuhoonegaaside heite seiret ja aruandlust ning millega muudetakse komisjoni määrust (EL) nr 601/2012 (ELT L 334, 31.12.2018, lk 1).

(9) Komisjoni 19. detsembri 2018. aasta delegeeritud määrus (EL) 2019/331, millega määratakse kindlaks üleliidulised üleminekueeskirjad Euroopa Parlamendi ja nõukogu direktiivi 2003/87/EÜ artikli 10a kohaste lubatud heitkoguse ühikute tasuta eraldamiseks ühtlustatud viisil (ELT L 59, 27.2.2019, lk 8).

(10) Komisjoni 19. detsembri 2018. aasta rakendusmäärus (EL) 2018/2067, milles käsitletakse andmete tõendamist ja tõendajate akrediteerimist vastavalt Euroopa Parlamendi ja nõukogu direktiivile 2003/87/EÜ (ELT L 334, 31.12.2018, lk 94).

(11) Euroopa Parlamendi ja nõukogu 16. aprilli 2014. aasta direktiiv 2014/52/EL, millega muudetakse direktiivi 2011/92/EL teatavate riiklike ja eraprojektide keskkonnamõju hindamise kohta (ELT L 124, 25.4.2014, lk 1).

(12) Euroopa Parlamendi ja nõukogu 22. oktoobri 2014. aasta määrus (EL) nr 1143/2014 looduslikku tasakaalu ohustavate võõrliikide sissetoomise ja levimise ennetamise ja ohjamise kohta (ELT L 317, 4.11.2014, lk 35).

(13) Nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, 22.7.1992, lk 7).

(14) Euroopa Parlamendi ja nõukogu 30. novembri 2009. aasta direktiiv 2009/147/EÜ loodusliku linnustiku kaitse kohta (ELT L 20, 26.1.2010, lk 7).

(15) Euroopa Komisjon, keskkonna peadirektoraat, Juhenddokument. Mitteenergeetiliste maavarade kaevandamine ja Natura 2000. Kokkuvõte, Väljaannete Talitus, 2019, https://data.europa.eu/doi/10.2779/985239.

(16) Berni konventsioon Euroopa floora ja fauna ning nende kasvu- ja elupaikade kaitse kohta (EÜT L 38, 10.2.1982, lk 3).